CELEX: 62018CN0676
Language: sl
Date: 2018-10-30 00:00:00
Title: Zadeva C-676/18: Tožba, vložena 30. oktobra 2018 – Evropska komisija/Kraljevina Belgija

14.1.2019   
            
            
               SL
            
            
               Uradni list Evropske unije
            
            
               C 16/30
            
         
      Tožba, vložena 30. oktobra 2018 – Evropska komisija/Kraljevina Belgija
      (Zadeva C-676/18)
      (2019/C 16/38)
      Jezik postopka: francoščina
      
         Stranki
      
      
         Tožeča stranka: Evropska komisija (zastopniki: M. Condou-Durande, C. Cattabriga, G. von Rintelen, agenti)
      
         Tožena stranka: Kraljevina Belgija
      
         Predlog tožeče stranke
      
      Tožeča stranka Sodišču predlaga, naj:
      
                  —
               
               
                  ugotovi, da Kraljevina Belgija s tem, da ni do 30. septembra 2016 sprejela vseh zakonskih in drugih predpisov za uskladitev z Direktivo 2014/36/EU Evropskega parlamenta in Sveta z dne 26. februarja 2014 (1) ali vsekakor s tem, da teh ukrepov ni sporočila Komisiji, ni izpolnila obveznosti iz člena 28(1) navedene direktive;
               
            
                  —
               
               
                  Kraljevini Belgiji naj se v skladu s členom 260(3) PDEU naloži dnevna kazen v višini 49 906,50 EUR od datuma razglasitve sodbe v tej zadevi zaradi neizpolnitve obveznosti sporočitve ukrepov za prenos Direktive 2014/36/EU, ki naj jo plača na račun, ki ga bo navedla Komisija;
               
            
                  —
               
               
                  Kraljevini Belgiji naloži plačilo stroškov.
               
            
         Tožbeni razlogi in bistvene trditve
      
      Države članice so morale na podlagi člena 28(1) Direktive 2014/36/EU sprejeti nacionalne ukrepe za prenos obveznosti iz te direktive najkasneje do 30. septembra 2016. Ker Belgija o ukrepih za prenos Direktive ni obvestila Komisije, se je Komisija odločila, da vloži tožbo pri Sodišču.
      Komisija s tožbo predlaga, da se Belgiji naloži dnevno denarno kazen v višini 49 906,50 EUR. Znesek dnevne denarne kazni je izračunan glede na resnost in trajanje kršitve in na odvračilni učinek glede na plačilno zmožnost te države članice.
      
         (1)  Direktiva 2014/36/EU Evropskega parlamenta in Sveta z dne 26. februarja 2014 o pogojih za vstop in bivanje državljanov tretjih držav zaradi zaposlitve sezonskih delavcev (UL 2014, L 94, str. 375).